સર્વિસ કેપ્ટન મુસાફરી દરમિયાન સામાન ખોવાય જવો, સીટ, બારી, દરવાજાની તકલીફો અથવા કોચમાં વાંદા, ઉંદર હોવા અંગેની ફરિયાદોનો ઉકેલ લાવશે. તેમજ ટ્રેનની સાફ સફાઇનું નિરક્ષણ કરવાની જવાબદારી પણ તેની જ રહેશે. તે તમામ ઓપરેશન ટીમ સાથે કો-ઓડિનેટ કરી સમસ્યાનો ઉકેલ લાવશે. રેલવે કમિટિ અનુસાર સર્વિસ કેપ્ટન તમામ મેલ અને એક્સપ્રેસ ટ્રેનોમાં રાખવામાં આવશે. હાલમાં રેલવે પાયલોટ પ્રોજેક્ટ હેઠળ 4 ઝોનમાં 10 ટ્રેનોમાં સર્વિસ કેપ્ટન નિયુક્ત કરશે. જો કે મુસાફરોને આ સુવિધા રેલવે બોર્ડની મંજૂરી પછી જ મળશે.